মসাগ্রাম রেলওয়ে স্টেশন
মসাগ্রাম রেলওয়ে স্টেশন কলকাতা শহরতলি রেলের হাওড়া-বর্ধমান কর্ড লাইনের একটি জংশন স্টেশন। মসাগ্রাম হল ভারতের পশ্চিমবঙ্গ রাজ্যের পূর্ব বর্ধমান জেলার একটি শহর। এটি মসাগ্রাম এবং পার্শ্ববর্তী গ্রামগুলিতে রেল পরিসেবা প্রদান করে। বাঁকুড়া-মসাগ্রাম লাইন ও হাওড়া-বর্ধমান কর্ড লাইন মসাগ্রাম স্টেশনকে একটি জংশন স্টেশনে পরিনত করে। রেলওয়ে স্টেশনটির কাছাকাছি দামোদর নদ প্রবাহিত হয়েছে।